《征南二首》
明代·岳岱

安南易姓旧相仍，封锡还应到海滨。
万里版图曾郡邑，殊方小丑亦君臣。
炎风毒雾烦诸将，翠羽明珠入紫宸。
想见乞降矜面缚，天威此日转阳春。

作者简介：苏州人，字东伯，自称秦馀山人，又号漳馀子。为嘉靖、隆庆间名士，隐居阳山。中年出游恒、岱诸岳及东南诸名山。善画能书。尝作《咏怀诗》九十六篇，为时所称。